**ACORDAREA AJUTORULUI LA ÎNCĂLZIREA LOCUINȚEI/SUPLIMENTULUI DE ENERGIE PE PERIOADA SEZONULUI RECE NOIEMBRIE 2023 - MARTIE 2024**

**Incepând cu data de 16.10.2023 persoanele interesate pot depune cererile-tip şi declaraţiile pe propria răspundere pentru acordarea ajutorului la încălzirea locuinţei/suplimentului de energie pe perioada sezonului rece noiembrie 2023-martie 2024.**

Depunerea cererii însoțită de actele necesare pentru acordarea ajutorului la încălzire și a suplimentului de energie se face la biroul de Asistenţă Socială din cadrul primăriei, de luni până joi, între orele 8.00-16.00 şi vineri, între orele 8.00-14.00.

Familiile şi persoanele singure care utilizează pentru încălzirea locuinţei gaze naturale, energie electrică sau combustibili solizi și/sau petrolieri, vor beneficia de acest ajutor numai **dacă venitul net lunar pe membru de familie este de 1.386 lei in cazul familiilor** și **2053 lei, în cazul persoanei singure**.

**ACTE NECESARE ACORDĂRII AJUTOARELOR LA ÎNCĂLZIREA LOCUINȚEI ȘI A SUPLIMENTULUI PENTRU ENERGIE PENTRU SEZONUL RECE NOIEMBRIE 2023-MARTIE 2024**

**1.** Actele de identitate ale tuturor membrilor familiei, de stare civilă sau sentința de divorț (unde este cazul);

2. Documente privind veniturile nete realizate în luna anterioară solicitarii ajutorului de încălzire și suplimentului pentru energie: adeverință salariat în care să se specifice salariul NET precum și valoarea tichetelor de masă eliberată de angajator, decizie stabilire drepturi indemnizații, mandat poștal, cupon de pensie, somaj, etc;

3. Certificat de atestare fiscală eliberat de Direcția Taxe și Impozite;

4. Adeverințe ANAF eliberate de Biroul de Asistență Socială din cadrul primăriei.;

5. Factura de energie electrică;

6. Certificatul de înmatriculare pentru autoturisme/motociclete;

7. Contract de închiriere, comodat, concesiune,etc. pentru persoanele care au calitatea de chiriași, comodatari, etc;

8. Adeverință de ROL eliberată de biroul agricol din cadrul primăriei;

9. **ADEVERINTE DE LA SOCIETATILE UNDE SUNT INCHEIATE CONTRACTELE DE ARENDA CU VALOAREA PE ANUL 2023.**

𝐈𝐌𝐏𝐎𝐑𝐓𝐀𝐍𝐓!

**Ajutorul se acordă pentru un singur sistem de încălzire, respectiv pentru locuinţa de domiciliu sau, după caz, de reşedinţă.**

**Titularii ajutoarelor pentru încălzire sunt obligați să comunice orice modificare intervenită în componența familiei și a veniturilor acesteia, în termen de 5 zile de la data la care a intervenit modificarea. Comunicarea modificărilor privind componența familiei și a veniturilor acesteia, se face prin depunerea unei noi declarații pe propria răspundere.**

**Ajutorul pentru încălzire se acordă numai familiilor şi/sau persoanelor singure care nu beneficiază de alte forme de sprijin pentru încălzirea locuinţei acordate în baza contractelor de muncă sau a legislaţiei specifice ramurilor economice.**

**LISTA BUNURILOR CARE CONDUC LA EXCLUDEREA ACORDĂRII AJUTORULUI PENTRU ÎNCĂLZIREA LOCUINŢEI ȘI SUPLIMENTULUI PENTRU ENERGIE**

Deţinerea unuia dintre bunurile menţionate mai jos conduce la excluderea acordării ajutorului la încălzirea locuinţei pentru sezonul rece 2023-2024.

**I. Bunuri imobile**:

- clădiri sau alte spaţii locative, în afara locuinţei de domiciliu şi a anexelor gospodăreşti;

- terenuri de împrejmuire a locuinţei şi curtea aferentă şi alte terenuri intravilane care depăşesc 2.000 mp.

**II. Bunuri mobile:**

- autoturism/autoturisme și/sau motocicletă/motociclete cu o vechime mai mică de 10 ani, cu excepţia celor adaptate pentru persoanele cu dizabilităţi ori destinate transportului acestora sau persoanelor dependente, precum și pentru uzul persoanelor aflate în zone greu accesibile;

- mai mult de un autoturism/motocicletă cu o vechime mai mare de 10 ani;

- autovehicule (autoutilitare, autocamioane de orice fel cu sau fără remorci, -şalupe, bărci cu motor, scutere de apă, iahturi;

- utilaje agricole (tractor, combină autopropulsată);

- utilaje de prelucrare agricolă (presă de ulei, moară de cereale);

- utilaje de prelucrat lemnul (gater sau alte utilaje acţionate hidraulic, mecanic sau electric), aflate în stare de funcţionare.

**III. Depozite bancare:**

- depozite bancare cu valoare de peste 3.000 de lei.

**IV. Terenuri, animale şi/sau păsări:**

- suprafeţe de teren, animale şi păsări a căror valoare netă de producţie anuală depăşeşte suma de 1.000 de euro pentru persoana singură, respectiv suma de 2.000 de euro pentru familie.

Plata ajutoarelor pentru încălzirea locuinţei cu combustibili solizi si /sau petrolieri, se face direct titularului şi se efectuează o singură dată, la începutul sezonului rece.